‘तिनका तिनका’ भारतीय जेलों पर वर्तिका की एक अनूठी श्रृंखला है। इसके तहत वे जेलों के अंदर साहित्य और मीडिया को लेकर नए प्रयोग कर रही हैं। हाल में प्रकाशित उनकी किताब ‘तिनका तिनका डासना’ किसी भी देश की जेल की अपनी तरह की पहली रिपोर्ट है जो जेल के हर अंश पर सटीक विश्लेषण है। अंग्रेजी में इस किताब का अनुवाद डॉ. नुपुर तलवार ने किया है। अगली किताब ‘तिनका तिनका आगरा’ जेल के उन बंदियों पर आधारित होगी जो आजीवन कारावास पर है। इसके अलावा आगरा जेल का थीम सॉन्ग भी बनाया जा चुका है जो जल्द ही रिलीज होगा।